CELEX: 32021D1311
Language: lt
Date: 2021-07-30 00:00:00
Title: Komisijos įgyvendinimo sprendimas (ES) 2021/1311 2021 m. liepos 30 d. dėl Kroatijos laivų registro „Hrvatski Registar Brodova“ pripažinimo vidaus vandenų laivų klasifikacine bendrove pagal Europos Parlamento ir Tarybos direktyvą (ES) 2016/1629

2021 8 9   
               
               
                  LT
               
               
                  Europos Sąjungos oficialusis leidinys
               
               
                  L 284/17
               
            
         KOMISIJOS ĮGYVENDINIMO SPRENDIMAS (ES) 2021/1311
         2021 m. liepos 30 d.
         dėl Kroatijos laivų registro „Hrvatski Registar Brodova“ pripažinimo vidaus vandenų laivų klasifikacine bendrove pagal Europos Parlamento ir Tarybos direktyvą (ES) 2016/1629
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. rugsėjo 14 d. Europos Parlamento ir Tarybos direktyvą (ES) 2016/1629, kuria nustatomi vidaus vandenų laivams taikomi techniniai reikalavimai, iš dalies keičiama Direktyva 2009/100/EB ir panaikinama Direktyva 2006/87/EB (1), ypač į jos 21 straipsnio 1 dalį,
         pasikonsultavusi su komitetu, įsteigtu pagal 1991 m. gruodžio 16 d. Tarybos direktyvos 91/672/EEB dėl vidaus vandenų keliais krovinius ir keleivius vežančių laivų kapitonams išduotų nacionalinių pažymėjimų abipusio pripažinimo (2) 7 straipsnį,
         kadangi:
         
                     (1)
                  
                  
                     Kroatija pateikė Komisijai paraišką dėl Kroatijos laivų registro „Hrvatski Registar Brodova“ (toliau – HRB) pripažinimo klasifikacine bendrove pagal Direktyvą (ES) 2016/1629;
                  
               
                     (2)
                  
                  
                     Kroatija taip pat pateikė būtiną informaciją ir dokumentus, kad Komisija galėtų patikrinti, ar tenkinami pripažinimo kriterijai;
                  
               
                     (3)
                  
                  
                     atsižvelgdama į tai, kad Centrinė laivybos Reinu komisija (CCNR) yra sukaupusi daug patirties rengiant ir atnaujinant vidaus vandenų laivų techninius reikalavimus, ir siekdama skatinti vienodų reikalavimų šioje srityje kūrimą, Komisija paprašė CCNR sekretoriato pateikti ataskaitą, kad būtų lengviau atlikti su HRB susijusių duomenų techninę analizę;
                  
               
                     (4)
                  
                  
                     Komisija, įvertinusi prie paraiškos dėl pripažinimo pridėtą informaciją ir dokumentus ir vertindama atsižvelgusi į CCNR sekretoriato parengtą ataskaitą, padarė išvadą, kad HRB atitinka Direktyvos (ES) 2016/1629 VI priede nustatytus kriterijus,
                  
               PRIĖMĖ ŠĮ SPRENDIMĄ:
         
            1 straipsnis
            Kroatijos laivų registras „Hrvatski Registar Brodova“ pagal Direktyvą (ES) 2016/1629 pripažįstamas vidaus vandenų laivų klasifikacine bendrove.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2021 m. liepos 30 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 252, 2016 9 16, p. 118.
         
            (2)  OL L 373, 1991 12 31, p. 29.